PUČKO OTVORENO UČILIŠTE 
                   K  N  I  N
KLASA: UP-I 007-01/26-01/10
URBROJ:  2182-1-39-01-26-1
Knin,  9.9.2026.  godine

Izrazi koji se koriste u ovom natječaju, a koji imaju rodno značenje, bez obzira jesu li korišteni u muškom ili ženskom rodu, obuhvaćaju na jednak način muški i ženski rod.

Na temelju članka 51.  Statuta Pučkog otvorenog učilišta Knin, KLASA: 602-07/23-08/02, URBROJ: 2182-1-39-03-23-5 od 31. siječnja 2023.; KLASA: 007-04/26-01/03, URBROJ: 2182-1-39-01-26-2 od 13. travnja 2026. i KLASA: 007-04/26-01/03, URBROJ: 2182-1-39-01-26-1 od 19. svibnja 2026. - pročišćeni tekst,  ravnateljica Učilišta  raspisuje:

NATJEČAJ
za prijem u radni odnos:

1. Stručni suradnik za financije i administraciju 1 (jedan) izvršitelj na puno radno vrijeme (na neodređeno radno vrijeme, uz obvezni probni rad od tri mjeseca).
Uvjeti: 
· završen sveučilišni diplomski studij ili stručni studij ekonomske struke
· 1 (jedna) godina radnog iskustva na poslovima sukladno opisu poslova radnog mjesta
Potrebna dokumentacija: 
1. vlastoručno potpisana prijava,
2. životopis,
3. dokaz o hrvatskom državljanstvu - domovnica, 
4. dokaz o stečenom stupnju obrazovanja i struci - diploma, 
5. elektronički zapis ili potvrda o podacima evidentiranim u bazi podataka Hrvatskog zavoda za mirovinsko osiguranje, izdani u vrijeme trajanja roka za podnošenje prijave na natječaj, 
6. uvjerenje o ne vođenju kaznenog postupka (ne starije od 6 mjeseci),
7. dokaz o radnom iskustvu ostvarenom na odgovarajućim poslovima, koji mora kumulativno sadržavati podatke: o vrsti poslova koje je osoba obavljala, s kojom razinom obrazovanja i strukom i u kojem razdoblju (rješenje, ugovor o radu, potvrda poslodavca ili drugi dokument kojim to dokazuje), a koje iskustvo je evidentirano u elektroničkom zapisu ili potvrdi o podacima evidentiranim u bazi podataka HZMO.

Tražena dokumentacija se prilaže u neovjerenoj preslici ili kao elektronički zapis, a prije izbora kandidati će, po pozivu predočiti izvornik ili ovjerenu presliku.

Ako osoba uz prijavu priloži isprave u kojima osobni podaci nisu istovjetni, dužna je dostaviti i dokaz o njihovoj promjeni (vjenčani, rodni list i sl.).

Na oglašena radna mjesta pod ravnopravnim uvjetima, mogu se javiti osobe oba spola.

Rok za podnošenje prijava je 8 dana od dana objave javnog natječaja putem oglasa posredstvom Hrvatskog zavoda za zapošljavanje.

Prijave s naznakom ''za natječaj'' dostaviti na adresu (putem pošte ili osobno u pisarnicu Učilišta): 

Pučko otvoreno učilište Knin
4. gardijske brigade 11
22 300 Knin

Urednom prijavom smatra se vlastoručno potpisana prijava u kojoj su navedeni naprijed traženi podaci i priložene isprave tražene ovim natječajem. Nepotpune i nepravodobne prijave neće se razmatrati. 
Osoba koja ne podnese pravodobnu i urednu prijavu ili ne ispunjava formalne uvjete iz natječaja neće se smatrati kandidatom prijavljenim na natječaj i njena prijava neće biti razmatrana u daljnjem postupku, o čemu će dobiti pisanu obavijest putem elektroničke pošte na e-mail adresu naznačenu u prijavi. Prijava s ispravama ne vraća se prijavitelju. 

Kandidati će biti obaviješteni o rezultatima izbora u zakonskom roku.
Osoba koja može ostvariti pravo prednosti pri zapošljavanju prema posebnom zakonu dužna je u prijavi pozvati se na to pravo i priložiti dokaze propisane posebnim zakonom te ima prednost u odnosu na ostale osobe samo pod jednakim uvjetima. Pod jednakim uvjetima podrazumijeva se da nakon provedene provjere znanja i sposobnosti kandidata, kandidati koji su po rang listi ostvarili najveći i isti broj ukupnih bodova, prednost pri prijemu u službu ima onaj kandidat koji se u svojoj prijavi pozvao na to pravo i dokazao ga traženom dokumentacijom.
Osoba koja se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji, uz prijavu na natječaj dužna je, osim dokaza o ispunjavanju traženih uvjeta iz natječaja, priložiti i sve dokaze propisane člankom 103. stavkom 1. Zakona o hrvatskim braniteljima iz Domovinskog rata i članovima njihovih obitelji, a koji su objavljeni i mogu se naći na internetskoj stranici Ministarstva hrvatskih branitelja: https://branitelji.gov.hr/zaposljavanje-843/843 te dokaz iz kojeg je vidljivo na koji način je prestao radni odnos kod posljednjeg poslodavca (ugovor, rješenje, odluka i sl.)
Osoba koja se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom, uz prijavu na javni natječaj dužna je, osim dokaza o ispunjavanju traženih uvjeta iz natječaja, priložiti i dokaz o utvrđenom statusu osobe s invaliditetom te dokaz iz kojeg je vidljivo na koji način je prestao radni odnos kod posljednjeg poslodavca (ugovor, rješenje, odluka i sl.).


Prijavom na natječaj osoba daje privolu za obradu osobnih podataka navedenih u prijavi u svrhu provedbe ovog natječajnog postupka sukladno Općoj uredbi o zaštiti podataka i Zakonu o provedbi Opće uredbe o zaštiti podataka („Narodne novine“ broj 42/18). Pučko otvoreno učilište Knin će osobne podatke podnositelja prijave koristiti samo u svrhu provedbe ovog natječajnog postupka. 


Natječajni postupak obuhvaća i usmenu provjeru/razgovor kojem mogu pristupiti samo kandidati koji ispunjavaju formalne uvjete iz natječaja. Ako kandidat ne pristupi usmenoj provjeri/razgovoru smatra se da je povukao prijavu na natječaj. Opis poslova radnog mjesta, objavljeni su na mrežnoj stranici Pučkog otvorenog učilišta Knin (https://www.pou-knin.hr/wp-content/uploads/4.2.-Pravilnik-o-izmjenama-i-dopunama-Pravilnika-o-unutarnjem-ustrojstvu-i-sistematizaciji.docx). 
Kandidati koji dostave urednu prijavu na natječaj bit će telefonski obaviješteni o mjestu i vremenu održavanja usmene provjere/razgovora. 



                                                                                               ravnateljica:
                                                                                                Sandra Žulj Cigić, univ. spec. paed. 
